شیر شاہ سید

ڈاکٹر شیر شاہ سید مشہور افسانہ نگار اور گائنی ڈاکٹر ہیں۔ پاکستان میں گائنی کے شعبے کے لیے ان کی خدمات ناقابلِ فراموش ہیں۔ کوہی گوٹھ ہاسپٹل کا منصوبہ اور تکمیل ڈاکٹر شیر شاہ سید کی طبی خدمات میں نمایا ں ترین کارنامہ ہے۔http://koohigothhospital.org نیز ملیر یونیورسٹی آف سائنس اینڈ ٹیکنالوجی کا قیام بھی ڈاکٹر شیر شاہ سید اور ان کے خاندان کی مخلصانہ کوششوں سے ہی ممکن ہوا ہے ۔

 حالاتِ زندگی 
ڈاکٹر شیر شاہ سید 26 مارچ،1952ء کو ابوظفر آزادبُک شیلف - ایکسپریس اردو اور عطیہ سید المعروف ڈاکٹر عطیہ ظفر سید کے ہاں پیدا ہوئے۔ ان کے اجداد بنگال سے تھے۔ ان کی والدہ نے شادی کے بعد بھی تعلیم کو جاری رکھتے ہوئے ایم بی بی ایس کیا اور اپنے آٹھ بچوں کو بھی اسی شعبے میں تعلیم دلوائی۔ والد نے عطیہ اسپتال کے پاس میڈیکل اسٹور کھولا اور غریبوں کو مفت دوائیں دینے اور ان کے روزمرہ کے مسائل حل کرنے لگے۔ لہٰذا سماجی خدمت اور مسیحائی ڈاکٹر شیر شاہ سید کو ورثے میں ملی۔ ڈاکٹر شیر شاہ سید نے ڈاؤ میڈیکل کالج سندھ سے میڈیکل کی تعلیم مکمل کی اور بیرون ملک اسپشلائززیشن کے لیے چلے گئے۔ گائنی کے شعبے میں اعلیٰ ڈگری حاصل کی اور پاکستان آ کر اس اس شعبے میں خاص طور پر فسٹولا کے علاج کے لیے بہت عملی اقدامات کیے۔ کوہی گوٹھ پراجیکٹ اور پھر کوہی گوٹھ ہسپتال کی تکمیل پر کام کیا ۔

 ادبی خدمات اور دیگر تصنیفات 
ڈاکٹر شیر شاہ سید ایک بہترین افسانہ نگار بھی ہیں۔ اب تک ان کے کئی افسانوں کے مجموعے اور ناول شائع ہو چکے ہیں۔ نیز گائنی کے شعبے میں بھی انھوں نے بہت سی رہنمائی کتب اردو میں تحریر کی ہیں۔ ان کے ناول اور افسانوں کے مجموعے درج ذیل ہیں۔

1۔ دل کی وہی تنہائی2۔ جس کو دل کہتے ہیں   3۔ دل کی بساط4۔ دل میرا بالا کوٹ 5۔ دل ہے داغ داغ6۔ دل نے کہا نہیں 7۔ غبار 8۔  چاک ہوا دل 9۔  دل ہی تو ہے 10۔  کون دلاں دیاں جانے  11۔ وہ صورت گر کچھ خوابوں کا 12۔ جو دل نکلے تو دم نکلے
دیگر کتب کی تفصیل حسبِ ذیل ہے ۔
1۔ علم وآگہی کا سفر2۔ آگہی کے چراغ 3۔ آگہی کے نشاندنیا کی قدیم یونیورسٹیاں - ایکسپریس اردو4۔ مڈوائفری با تصویر5۔ نرسنگ کی تدریس کے عملی طریقے 6۔ رہنما کتاب برائے میڈیکل ٹیکنیشنز7۔ انگلش اردو میڈیکل ڈکشنری  

ان کتب سے حاصل شدہ آمدنی بھی کوہی گوٹھ ہسپتال کے مریضوں کے علاج پر خرچ کی جاتی ہے۔ پاکستان میں 2002ء کے زلزلے اور 2010ء کے سیلاب میں ڈاکٹر شیر شاہ سید نے متاثرہ علاقوں میں اپنے ساتھی ڈاکٹروں کے ہمراہ دن رات کام کیا اور بہت سی قیمتی جانوں کو بچانے میں کامیاب رہے ۔

 حوالہ جات 

زمرہ:1952ء کی پیدائشیں
زمرہ:1953ء کی پیدائشیں
زمرہ:بقید حیات شخصیات
زمرہ:پاکستانی انسانیت پسند
زمرہ:پاکستانی ایم بی بی ایس ڈاکٹر
زمرہ:پاکستانی ماہرین امراض نسواں
زمرہ:پاکستانی مسلم شخصیات
زمرہ:پاکستانی ہمدرد عوام
زمرہ:کراچی کی شخصیات
زمرہ:کراچی کے مصنفین
زمرہ:پاکستانی ماہرین امور زچگی
زمرہ:پاکستانی جراح